Translate the text from Welsh to English.



 
Rwy’n falch o roi gwybod i’r Aelodau y byddwn ni’n darparu £12 miliwn ychwanegol i gefnogi rhaglen wella genedlaethol newydd ar gyfer cyflyrau niwroddatblygiadol tan 2025, ar ben mwy na £11\.5 miliwn a fuddsoddwyd eisoes i wella gwasanaethau awtistiaeth dros y tair blynedd nesaf.


Bydd y rhaglen hon yn cefnogi datblygu gwasanaethau niwroddatblygiadol amserol a chyson i bob oed a fydd yn cynnwys gwasanaethau cyngor a chymorth ychwanegol, y mae mawr eu hangen, i gleifion a gofalwyr.


Mae’r buddsoddiad newydd hwn yn dilyn ein hanes cryf o fuddsoddi mewn pobl awtistig a’u cefnogi. Cymru oedd y wlad gyntaf yn y DU i gyhoeddi strategaeth awtistiaeth yn 2008, ac yn fwy diweddar daeth ein Cod Ymarfer statudol ar Gyflenwi Gwasanaethau Awtistiaeth i rym ym mis Medi 2021\.


Ein nod yw adeiladu ar y sylfeini hyn i sicrhau tegwch o ran gwasanaethau a chymorth ar gyfer pobl sydd â chyflyrau niwroddatblygiadol eraill, megis ADHD a syndrom Tourette.


Mae gwasanaethau niwroddatblygiadol o dan bwysau, a gwaethygodd y sefyllfa o ganlyniad i’r pandemig. Mae mwy o ymwybyddiaeth o awtistiaeth a chyflyrau niwroddatblygiadol eraill wedi arwain at alw cynyddol am asesu a chymorth, sydd yn anffodus wedi arwain at amseroedd aros hirach a bylchau yn y ddarpariaeth, y mae angen mynd i’r afael â hwy ar frys.


I’n helpu i ddeall ble y dylid targedu camau gweithredu, fe wnaethom gomisiynu adolygiad annibynnol trylwyr o alw a chapasiti. Cyhoeddir adroddiad cryno heddiw. Mae’n amlygu lle mae ein diwygiadau presennol wedi bod yn gweithio’n dda, lle mae bylchau, a lle mae angen sylw brys. Bydd yr adroddiad llawn yn cael ei gyhoeddi’n fuan.


Mae’r adolygiad yn cadarnhau pryderon hirsefydlog bod angen mynediad cyflymach at gymorth ac asesu. Dylai gwasanaethau fod yn seiliedig ar anghenion yn hytrach na’u harwain gan ddiagnosis – mae hyn yn adleisio adroddiad *Dim Drws Anghywir* Comisiynydd Plant Cymru 2020 ynghylch iechyd meddwl a lles plant.


Mae’r cydweithio sy’n amlwg yn y Gwasanaeth Awtistiaeth Integredig yn gweithio’n dda ar draws ffiniau gwasanaethau iechyd ac awdurdodau lleol traddodiadol, gan ddarparu cymorth yn seiliedig ar anghenion ac adlewyrchu’r model cymdeithasol o anabledd. Byddwn yn adeiladu ar y llwyddiant hwn, gan ddefnyddio dull system gyfan, sy’n rhoi’r unigolyn a’i deuluoedd a’i ofalwyr wrth wraidd ei ofal.


Ond mae gennym dasg sylweddol o’n blaenau i fwrw ymlaen â chasgliadau’r adolygiad wrth inni ddatblygu dull cynaliadwy o ddarparu gwasanaethau yn y dyfodol.


I wneud cynnydd, byddwn yn datblygu gwaddol y rhaglen Law yn Llaw at Blant a Phobl Ifanc a oedd yn gweithio gyda rhanddeiliaid i greu sylfaen gadarn ar gyfer gwella gwasanaethau ar draws gwasanaethau asesu. Byddwn hefyd yn adeiladu ar waith y Tîm AwtistiaethCenedlaethol, y rhwydwaith o arweinwyr awtistiaeth a’r Gwasanaeth Awtistiaeth Integredig. Bydd barn pobl â phrofiad bywyd yn ganolog i bopeth yr ydym am ei gyflawni.


Bydd gan y rhaglen ddiwygio dair prif ffrwd waith. Bydd y ffrwd waith gyntaf yn cymryd camau ar unwaith i ddarparu cymorth ychwanegol i leihau rhywfaint o’r pwysau presennol ar wasanaethau asesu, ac i roi’r cymorth sydd ei angen ar waith yn gyflym i rieni a theuluoedd.


Bydd yr ail ffrwd waith yn cydgynhyrchu a phrofi modelau i ddiwygio gwasanaethau cyflyrau niwroddatblygiadol, fel y byddant yn diwallu anghenion a nodwyd ac yn gynaliadwy yn yr hirdymor. Bydd y drydedd ffrwd waith yn datblygu blaenoriaethau trawsbynciol pwysig gan gynnwys datblygu strategaeth gweithlu, gwella casglu a monitro data, a gwneud y defnydd gorau o gyfleoedd digidol i gefnogi gwasanaethau yn y dyfodol.


Ers cymryd cyfrifoldeb am y maes hwn y llynedd, rwyf wedi cael y cyfle i gwrdd â theuluoedd a gofalwyr plant a phobl ifanc â chyflyrau niwroddatblygiadol. Rwyf wedi cael fy nharo gan eu cadernid a’u penderfyniad i fynd drwy systemau cymhleth yn aml heb fawr o gymorth.


Rwyf am i’r sefyllfa hon newid; i hwyluso pethau. Mae’n rhaid inni ddiogelu a chefnogi teuluoedd fel y gallant barhau gyda’u rolau gofalu hanfodol a galluogi eu hanwyliaid i fyw bywydau boddhaus.


Byddaf yn monitro darpariaeth y rhaglen yn agos, a bydd yna Grŵp Cynghori’r Gweinidog newydd ar gyflyrau niwroddatblygiadol a fydd yn rhoi cyngor imi ar y cynnydd.


Dros y tair blynedd nesaf byddwn hefyd yn gwerthuso gweithrediad y Cod Ymarfer Awtistiaeth i ddarganfod a ydym yn gwneud y gwahaniaeth cadarnhaol i fywydau pobl yr ydym am ei gyflawni.


Byddaf yn rhoi’r wybodaeth ddiweddaraf i’r Aelodau am y cynnydd.







Translation:


 
I am pleased to inform Members that, in addition to more than £11\.5m already invested to improve autism services over the next three years, we will be making an additional £12m available to support a new national improvement programme for neurodevelopmental conditions to 2025\.  


This programme will support the development of timely and consistent all\-age neurodevelopmental services and will include much\-needed additional advice and support services for parents and carers.


This new investment follows our strong track record in investing in and supporting autistic people.  Wales was the first part of the UK to publish an autism strategy in 2008 and, more recently, our statutory Code of Practice on the Delivery of Autism Services, came into effect in September 2021\.  


Our aim is to build on these foundations to ensure equity of services and support for people with other neurodevelopmental conditions, such ADHD and Tourette’s syndrome.


Neurodevelopmental services are under pressure, which has only intensified as a result of the pandemic. Increased awareness of autism and other neurodevelopmental conditions has led to rising demand for assessment and support, which has unfortunately led to longer waiting times and gaps in provision, which need to be addressed urgently.


To help us understand where action should be targeted, we commissioned an independent demand and capacity review. A summary report is published today. It highlights where our existing reforms have worked well, where there are gaps, and where urgent attention is needed. The full report will be published shortly.


The review confirms long\-standing concerns that swifter access to support and assessment is needed. Services should be based on need rather than led by diagnosis – this echoes the  Children’s Commissioner for Wales’ 2020 No Wrong Door report about children’s mental health and wellbeing.


The collaborative working evident in the Integrated Autism Service is working well across traditional health and local authority service boundaries, providing support based on need and reflecting the social model of disability.  We will build on this success, taking a whole systems approach, placing the individual and their families and carers at the centre of the care they receive.


But we have a significant task ahead of us to take forward the conclusions from the review as we develop a sustainable approach to future service delivery. 


To make progress we will advance the legacy of the Together for Children and Young People’s programme which worked with stakeholders to create a solid base for service improvement across assessment services. We will also build on the work of the National Autism Team; the autism leads network and the Integrated Autism Service. The views of people with lived experience will be at the centre of everything we want to achieve.


The reform programme will have three main work streams – the first taking immediate action to provide additional support to reduce some of the here\-and\-now pressures on assessment services, and to quickly put in place much needed support for parents and families.


The second workstream will co\-produce and test models to reform neurodevelopmental condition services so they meet identified needs and are sustainable in the long term. The third workstream will develop important cross\-cutting priorities, including developing a workforce strategy, improved data collection and monitoring and making the best use of digital opportunities to support services in the future.


Since taking responsibility for this area last year, I have had the opportunity to meet families and carers of children and young people with neurodevelopmental conditions. I have been struck by their resilience and determination to navigate their way through complex systems often with very little support. 


I want this situation to change; to become easier. We must protect and support families so they can continue in their vital caring roles and enable their loved ones to lead fulfilling lives.  


I will be monitoring delivery of our programme closely, there will be a new Ministerial Advisory Group on neurodevelopmental conditions which will provide me with advice on progress. 


Over the next three years we will also be evaluating the implementation of the Autism Code of Practice to find out if we are making the positive difference to people’s lives we want to achieve.


I will keep Members updated about progress.